

**PLUNGĖS SOCIALINIŲ PASLAUGŲ CENTRAS**

Biudžetinė įstaiga, Mendeno g. 4, LT-90143 Plungė, tel. (8 448) 51 262, [plunge.vaikai@gmail.com](mailto:plunge.vaikai@gmail.com)

Duomenys kaupiami ir saugomi Juridinių asmenų registre, kodas 271759610

|  |  |
| --- | --- |
| Plungės rajono savivaldybės administracijos Sveikatos ir socialinės apsaugos komitetui |  |
|

|  |  |
| --- | --- |
| |  | | --- | | **INFORMACIJA APIE VAIKŲ GLOBOS INSTITUCIJOS PERTVARKOS ĮGYVENDINIMĄ PLUNGĖS RAJONE** |   Vadovaujantis Lietuvos Respublikos socialinės apsaugos ir darbo ministro 2015 m. gegužės 5 d. įsakymu Nr. A1-271 „Dėl Atrinktų pertvarkai stacionarių socialinės globos įstaigų ir sutrikusio vystymosi kūdikių namų sąrašo patvirtinimo“, Plungės vaikų globos namai buvo atrinkta pertvarkai įstaiga.  2018 m. rugsėjo 5 d. Plungės vaikų globos namai buvo prijungti prie Plungės socialinių paslaugų centro. Po reorganizacijos įstaigoje dar buvo likę 27 globojami vaikai, kurie vadovaujantis Pertvarkos planu turėjo būti perkelti iš įstaigos į artimą šeimai aplinką, t.y. į bendruomeninius vaikų globos namus ( į butą adresu Vėjo g.12-17, ir į namą adresu - Gandingos g. 11, Plungė) iki 2020-12-31.  2018-12-07 įkurti pirmieji bendruomeniniai vaikų globos namai Plungėje (butas Vėjo g. 12-17) . Ši data yra labai svarbi ir reikšminga Plungei – tą dieną įsikėlė pirmieji 6 vaikai iš įstaigos gyventi į naujai įrengtą butą.  Pagal pertvarkos planą iki 2020 gruodžio pabaigos ir kiti vaikai, dar likę gyventi įstaigoje, turėjo būti apgyvendinti naujai įkurtuose bendruomeniniuose vaikų globos namuose (namas Gandingos g.). Tačiau namo statybos darbai užsitęsė ir persikelti iki numatytos datos nespėta.  Todėl kiti vaikai liko gyventi institucijoje adresu V. Mačernio g. 31.  2021-09-15 d. neįvykdžius įsipareigojimų, dėl likusių vaikų iškėlimo iš institucijos ir nebaigtos namo statybos (kaip buvo informuota savivaldybės, keitėsi statybos darbų rangovai ir t.t.) įstaigai buvo sustabdytas licencijos galiojimas „institucinei socialinei globai (ilgalaikei, trumpalaikei) vaikams socialinės globos įstaigoje“. Buvo duotas naujas terminas., t.y. 2022-03-15 , iki tos datos vaikai turėjo būti iškelti iš įstaigos.  Kartu su Plungės rajono savivaldybės administracija buvo ieškoma skubių, racionalių sprendimų, kur iškelti likusius vaikus, iki kol bus pabaigtas statyti namas Gandingos g. Buvo nuspręsta skubos tvarka ieškoti ir skirti Paslaugų centrui dar vieną butą. Butas buvo rastas, savivaldybė skyrė apie 5,000 eur. buto įrengimui ., skirtos sumos buto įrengimui neužteko, todėl įstaiga pagal galimybes prisidėjo prie buto remonto savo lėšomis, atsivežė senus baldus, kuriais naudojosi vaikai gyvendami įstaigoje ir t.t...  2022-03-01 įkurti antrieji BVGN bute adresu - Vėjo g. 12-26, Plungė. Įkelta 3 vaikai (2 su negalia)  Šiuo metu I BVGN gyvena – 4 vaikai,  II BVGN gyvena – 4 vaikai, iš jų 2 vaikai su negalia, 1 – laikinai globojamas. Vaikų amžius nuo 7 iki 17 m.  Sulaukę pilnametystės ne visi vaikai išeina gyventi savarankiškai. Norėdami padėti jaunuoliams, kuriems jau yra 18 m. ir jie dar nėra pasirengę gyventi savarankiškai, mokosi ar studijuoja, įkūrėme naują paslaugą – Palydėjimo paslauga jaunuoliams. Šioje paslaugoje jaunuoliai jau ruošiasi gyventi savarankiškai su minimalia darbuotojų priežiūra.  Plungės socialinių paslaugų centras yra pasirašęs bendradarbiavimo sutartis su dviem budinčiomis globotojomis, kurios gali laikinai į savo šeimą, bet kuriuo paros metu, priimti laikinai prižiūrėti/globoti vaikus.  Šiuo metu 1 budinti globotoja laikinai prižiūri/globoja 3 vaikus, kita budinti globotoja laikinai prižiūri 2 vaikus iki 6 m.  **Apibendrinant galima teigti, kad sunkaus darbo rezultatas buvo pasiektas. Plungėje nebeliko vaikų namų, vaikai nebegyvena įstaigoje. Ir galima teigti, kad vaikų globos institucijos pertvarka yra įvykdyta.** |

Direktorė

Odeta Misiūnienė